Motsamai Mpho

Motsamai Keyecwe Mpho (3 Tlhakole 1921–28 Ngwanatsele 2012) e ne e le molweladitshwanelo le rapolotiki wa Motswana. O ne a tlhama lekoko la sepolotiki la ntlha mo Botswana, Botswana People's Party, le le neng le itsiwe e le Bechuanaland People's Party pele, a na le Klaas Motshidisi, Kgalemang Motsete, le Philip Matante. Le fa go ntse jalo, ka ntlha ya dikgotlhang mo gare ga lekoko, Mpho o ne a tswa mme a tlhama lekoko la Botswana Independence Party ka 1964. O ne a dira gape e le lekoko la Kokoano Bosetšhaba.Morton, Fred; Ramsay, Jeff; Mgadla, Part Themba (2008). Historical Dictionary of Botswana (4th ed.). Lanham, Md.: Scarecrow Press. p. 148. ISBN 0810854678. Badupaditso bangwe ba dumela fa Mpho e le ene motho wa ntlha go tsenya lefoko 'Botswana' mo puong ya sepolotiki, le sutisa lefoko la sekolone la Bechuanaland."Mmegi Online :: Motsamai Mpho turns 90". Mmegi Online. Retrieved 2018-01-14. 

O ne a nyala mosadi wa gagwe, Onalepelo Hannah Macheng, ka la bo 7 Phukwi 1960, a sa le kgolegelong kwa Pretoria ka lebaka la boferefere (treason) mo Aforika Borwa."Motsamai Keyecwe Mpho (1921 - ) | The Presidency". www.thepresidency.gov.za. Retrieved 2018-01-14.

Mpho e ne e le mongwe wa batho ba ntlha go opela pina ya setšhaba ya Botswana morago ga go boa kwa bokopanong jwa sePan-Africa kwa Ghana ka 1972."MOTSAMAI MPHO DIES | TheVoiceBW". thevoicebw.com. Retrieved 2018-01-14.

Mpho o tlhokafaletse kwa sepatleleng sa Princess Marina mo Botswana ka la bo 28 Ngwanatsele 2012."Motsamai Mpho Dies". The Voice. 1 December 2012. Retrieved 29 September 2016.

 Dietsele 

 Seetsele sa ga Tautona ya Bokgeleke mo Bodireding (Goromente wa Botswana)
 Tatelano ya Bapati ba ga O. R. Tambo (Goromente wa Aforika Borwa, 26 Moranang 2005) 

 Metswedi